三星Galaxy Note 7

三星Galaxy Note 7係三星電子嘅Galaxy Note系列智能電話嘅第六代型號，喺2016年8月發佈，而香港地區嘅發佈日期係8月17號。

之不過佢嘅鋰電池出現問題而又一路都搞唔掂，結果推出唔夠兩個月，就搞到要全球回收同永久停賣。

規格

賣點 
2016年8月初發佈嘅Note 7，主打防水、虹膜辨識同佢嘅相機功能。部機嘅防水功能支援到去IP68，同埋水下面都可以用S-Pen。第二個賣點就係虹膜辨識，佢利用咗紅外線技術，可以用虹膜將成部手機加密，或者淨係鎖住某幾個檔案。同時，佢都可以用嚟登入Facebook。佢嘅相機像素尺寸係1.4μm，光圈係F/1.7。比起同期機種更強勁，而Dual Pixel嘅對焦系統可以方便用家喺低光嘅環境下影相。

名
雖然呢隻機型係第六代，但因為三星將Apple嘅iPhone 7睇成主要競爭對手，所以跳過6而叫7。

喺粵語圈入面，「Note 7」嘅諧音係「碌𨳍」，所以畀啲講粵語嘅人笑。

電池問題
三星Galaxy Note 7推出後，世界各地傳出多宗爆炸事件，三星發現電池有問題，宣佈會安排更換頭一批賣出嘅機。但係，配咗新電池嘅機依然有爆炸事故，三星喺10月11號決定全球回收同永久停賣。

相

類:三星Galaxy